#### 15 באוגוסט 2017

#### פרוטוקול

#### ישיבה מועצת התנועה הקיבוצית (4/2017)

#### יום חמישי, י"א באב תשע"ז, 3.8.2017

יו"ר: יהודה מרלא

**על סדר היום**

1. אישור פרוטוקול מועצה 3/2017 מיום 18.5.2017.
2. ממועצה למועצה. (מצגת מצורפת)
3. אישור המלצת ו. גיוס לבחירת הדס דניאלי- ילין (יגור) למנכ"לית התנועה
4. אישרור החלטות הועידה החמישית של התנועה הקיבוצית. (מצורף)
5. הצגת תוכנית העבודה של אגפי התנועה (מצגות מצורפות)
6. הצגת פרוייקט סיוע לפליטים ביוון – השומר הצעיר וג'אל. מוזמנים: איתמר שוויקה, איתי זנדברג, חגי מיורק, גלית שטרוסמן.

**החלטות**

1. **אושר** פרוטוקול המועצה 3/2017 מיום 18.5.2017.
2. **ממועצה למועצה**

ניר סקר בעזרת מצגת את עיקרי הפעילות שהוביל מטה התנועה בשבועות שחלפו מהמועצה הקודמת.

ח"כ איתן ברושי סקר את פעילותו בכנסת בתחומים הקשורים לתנועה הקיבוצית ולהתיישבות.

1. **אישור המלצת ו.גיוס לבחירת הדס דניאלי-ילין (יגור) למנכל"ית התנועה.**

שיבולת שופט אידלמן (יו"ר ועדת הגיוס) הציגה את המלצת הועדה לבחירת הדס דניאלי ילין לתפקיד מנכ"לית התנועה.

המועצה אישרה ברוב גדול מול מתנגד אחד ושני נמנעים, את המלצת ועדת הגיוס.

הדס תחליף את מיכל ויינברג שמסיימת את תפקידה כמנכל"ית התנועה בסוף נובמבר 2017.

הדס הודתה על האמון שניתן בה ואמרה כי היא מתגייסת על מנת להמשיך ולהעצים את העשיה של התנועה.

1. **אישרור החלטות הועידה החמישית של התנועה הקיבוצית (עין גב 5-6/6 )**

גיל הציג את הצעות ההחלטה שנדונו בועידה.

במהלך הדיון עלו כמה הערות:

1. מוצע להוסיף תנועה ערכית ומשימתית.
2. לא הייתה התייחסות למיעוט המשתתפים.
3. יימסר דיווח על התקדמות מימוש ההחלטות.

הצעות הועידה אושררו ברוב גדול מול מתנגד אחד.

1. **הצגת תוכנית העבודה של אגפי התנועה.**

בזה אחר זה הציגו מנהלי האגפים את תוכנית העבודה של אגפי התנועה.

גבי אסם – אגף חינוך

רינת גלילי – אגף חברה

דגן לוין – אגף כלכלה

בתום הצגת האגפים עלה הצורך לפרסם את פעילות האגפים לכל חברי הקיבוצים.

(מצגות האגפים מצורפות לפרוטוקול)

1. **הצגת פרוייקט סיוע לפליטים ביוון – השומר הצעיר וג'יאל**

איתי זנדברג (מזכ"ל השומר הצעיר), איתמר שוויקה (מנכ"ל חבצלת) וגלית שטרוסמן הציגו את פעילות השומר הצעיר והג'יאל (החטיבה הערבית בשומר הצעיר) באי לסבוס שביוון.

הקמת בית ספר לילדי הפליטים השוהים במחנה באי.

הפרוייקט הוא חיבור של השומר הצעיר עם חבצלת ועמותת נתן שמבקשים לרתום את

התנועה הקיבוצית והקיבוצים לסייע בפעילות ובתרומות כך שיוכלו להאריך את פעילות

בית הספר גם אחרי ספטמבר 2017.

ניר מאיר

מזכ"ל התנועה הקיבוצית